তাড়াইল উপজেলার রাউতি গ্রামের এক ইটালি প্রবাসী ও তার ভাইদের পৈত্রিক বাড়ির একাংশ জোর করে দখল করে সেখানে এলাকার এক প্রভাবশালী বিল্ডিং নির্মাণ করছেন বলে অভিযোগ উঠেছে। এ ব্যাপারে ইটালি প্রবাসী সাজ্জাদ ভূঞার চাচাতো ভাই মো. আব্দুল গণি ভূঞা গত ৩০শে জুন তাড়াইল থানায় দখলকারী ও সহযোগিদের নাম উল্লেখ করে জিডি করলেও তাদের জমি এখনও উদ্ধার হয়নি। থানায় জিডি হলেও বিষয়টি জানা নেই বলে জানিয়েছেন তাড়াইল থানার ওসি চৌধুরী মিজানুজ্জামান।